Komisijos reglamentas (EB) Nr. 653/2001
2001 m. kovo 30 d.
nustatantis 2000 m. gruodžio 31 d. ir 2001 m. sausio 1 d. taikytiną maksimalų kompensacinės pagalbos išmokos, mokėtinos dėl svaro sterlingų valiutos keitimo kurso, dydį
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1998 m. gruodžio 15 d. Tarybos reglamentą (EB) Nr. 2799/98, nustatantį žemės ūkio politikos priemones dėl euro [1], ypač į jo 5 straipsnį,
kadangi:
(1) Reglamento (EB) Nr. 2799/98 5 straipsnio 1 dalis nustato, kad kompensacinės išmokos gali būti suteiktos tais atvejais, kai operacinio įvykio dieną taikomas valiutų keitimo kursas yra mažesnis už taikytą anksčiau. Tačiau ši nuostata netaikoma dydžiams, kuriems mažesnis kursas už nustatytą naująjį buvo taikytas per 24 mėnesius iškart prieš naujo kurso įsigaliojimą.
(2) Svarui sterlingų valiutų keitimo kursas, taikytinas operaciniam įvykiui, atliekamam 2000 m. gruodžio 31 d. ir 2001 m. sausio 1 d., mažesnis už taikytus ankščiau kursus.
(3) Ši kompensacinė pagalba, suteikiama pagal Reglamento (EB) Nr. 2799/98 ir Komisijos reglamento (EB) Nr. 2808/98, nustatančio išsamias žemės ūkio pinigų sistemos taikymo taisykles eurui žemės ūkyje [2], su paskutiniais pakeitimais, padarytais Reglamentu (EB) Nr. 2452/2000 [3], nustatytas sąlygas.
(4) Kompensacinės pagalbos išmokos dydžiai nustatyti vadovaujantis Reglamento (EB) Nr. 2799/98 5 ir 9 straipsniais ir Reglamento (EB) Nr. 2808/98 10 straipsniu.
(5) Šiame reglamente numatytos priemonės atitinka atitinkamų vadybos komitetų nuomonę,
PRIĖMĖ ŠĮ REGLAMENTĄ:
1 straipsnis
Maksimalūs pirmosios kompensacinės pagalbos išmokos dydžiai, kuriuos Jungtinė Karalystė gali mokėti dėl svaro sterlingų valiutų keitimo kurso sumažėjimo, užregistruoto operacinio įvykio 2000 m. gruodžio 31 d. ir 2001 m. sausio 1 d., lyginant su ankščiau taikytu kursu, išvardyti šio reglamento priede.
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. kovo 30 d.